MTB-BG.com

Дни за пътеките из Алабак 2025, част 2 – Велинград
2025-04-26 00:00 - 2025-04-27 23:59 (Europe/Sofia)
Приятели, каним ви отново на ежегодно събитие по почистване на пътеките в рида Алабак.

Тази година събитията са общо три, а това е второто издание, което е с акцент върху туристическите и колоездачни маршрути в района на Велинград.

Къде и кога?

Начален час – 08:00 часа на 26 април (събота);

Място за среща – Площад „Възраждане“, кв. Каменица, Велинград; https://maps.app.goo.gl/KtwS2QVdrvCxciKH6

Който има възможност, може да пристигне и в петък следобед.

Какво да си нося?

ръкавици;

гребло (който има);

храна и вода за деня.

Какво ще правим?

Основният фокус ще падне върху възстановяване на частично разрушената при дърводобив туристическа пътека град Велинград – м.“Печенешка скала” – м. “Кладова”;

подменяне на стара маркировка;

козметични процедури по останалите пътеки – фризура, гребло и реглаж на камъни;

немалко ходене.

*подробности и допълнителна информация какво да очаквате ще публикуваме в събитието с наближаване на датата.

За да сме по-ефективни и организирани на терен, моля да ни изпратите следната информация:– име/имена на участници;– телефон за връзка (поне един, ако сте група);– кои дни ще се включите;– транспорт до Велинград (за тези, които пътуват от друго населено място).

Телефон за връзка: +359876747176 (Вальо)

Моля, попълнете тази анкета за записване: https://forms.gle/4njrvLLDSwfCsnUX6

Следете подробностите и във Facebook

AdventureVan | Пролетно велоприключение около Белоградчишките скали
2025-04-26 00:00 - 2025-04-27 23:59
Очаква ни една пролетна и цветна двудневна велообиколка на Северозапада, в която ще се насладим на едно от чудесата на България, а именно Белоградчишките скали. Изваяни от природата в продължение на милиони години, те ни създават усещане, че сме попаднали в една величествена приказка. През тези два дни можем да им се насладим отблизо и, обикаляйки района, ще дегустираме местни специалитети и вина и ще се наслаждаваме вдъхновяващата пролет в района.

Подробности вижте тук: https://www.facebook.com/events/1849574545815951/

Велоучилище МТБ-БГ | Курс за начинаещи – Войнеговци, 26 април 2025
2025-04-26 00:00 - 23:59
На 26 април, събота, ако метеорологичните условия да са подходящи, Велоучилище МТБ-БГ ще проведе класическия си курс за начинаещи по пътеката „Манчо“ над Войнеговци. Засега го обявявам под условие, като ще следим прогнозите и ще се надяваме времето в събота да се задържи топло и без дъжд поне до следобеда, както го предвиждат за момента.

Както вероятно знаете, тази пътека е много забавна и разнообразна, така че дори и напредващи са добре дошли, особено ако не са идвали до момента на друг курс и искат да минат през всички основни техники и упражнения.

Ще се срещнем на площада в Локорско (защото има повече място за паркиране), където ще отметнем „административната част“ (декларации, такси за участие и т.н.), ще направим проверка на велосипедите и начални упражнения за завиване, баланс и др. След това потегляме в посока Войнеговци, като преди селото започва изкачването към в.з. Манчов валог. В края на изкачването ще направим кратка обедна почивка – носете си някаква храна за хапване в гората. След това ни очаква спускането – пътеката е много приятна и лека, като по нея ще можем да упражним на начално ниво някои от важните техники като спиране, завиване, преодоляване на някои видове препятствия. Тъй като пътеката не е много дълга, може да остане време за още едно спускане по нея (ако участниците желаят да се изкачим втори път), а може и да не остане – всеки път е различно.

НИВО: начинаещи*Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.*Във формуляра съм оставил възможност за записване и на ниво напредващи, защото дори и за тях курсът може да е полезен в една или друга насока, особено ако не са идвали до момента на подобно обучение.

МИНИМАЛЕН БРОЙ УЧАСТНИЦИ: 4МАКСИМАЛЕН БРОЙ УЧАСТНИЦИ: 8

ТАКСА: 80 лв./човек

Таксата за участие се заплаща на място в деня на обучението.За читатели с абонамент в МТБ-БГ е предвидена и скромна отстъпка от цената.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ПРОГРАМА:

Събота, 26 април 2025 г.

09:00 – 09:30 – Регистрация (Локорско, главния площад, https://goo.gl/maps/T7yJcLcbQdu)09:30 – 11:30 – Проверка на велосипедите, начални обяснения и упражнения.11:30 – 12:30 – Изкачване до началото на пътеката и кратка почивка за обяд.12:30 – 17:00 – Спускане по пътеката със спирания за упражнения, последвано евентуално от второ спускане.

Важно! Засега прогнозите предвиждат вероятност от превалявания в следобедните часове, така че задължително си вземете някакво яке срещу дъжд. Сутринта може и да е хладно, така че вземете може да предвидите и някоя по-топла дреха. Преди да тръгнем към планината, може да оставим излишните дрехи в колите. Носете си достатъчно вода (поне 1 – 1.5 л), защото по маршрута няма чешми, а също и нещо за хапване, тъй като по обяд ще сме в гората.

ЗАПИСВАНЕ

Формуляр за записване: https://forms.gle/MvfuCcJnZuioktCN8

Желаещите да участват в мероприятието трябва да се запишат най-късно до 12:00 ч на 25 април 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 25 април 2025 г. след 12:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 8 до 14 години ще бъдат допускани в обученията за начинаещи само в присъствието на родител, който да ги наблюдава. Участници на възраст от 15 до 17 години може да бъдат допуснати и в заниманията за напредващи след попълване на декларация за освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/1869942790444054/

За въпроси и информация може да ползвате е-mail info.mtbbg@gmail.com или тел. 0887321695.

Велоучилище МТБ-БГ | Първи стъпки в планинското колоездене - София, 25 април 2025
2025-04-25 16:00 - 20:00
На 25 април 2025 г. Велоучилище МТБ-БГ организира полудневен курс от серията „Първи стъпки в планинското колоездене“. Това обучение е насочено към хора, които имат минимален или дори никакъв опит в карането по пресечен терен и/или които се чувстват много неуверени при каране по такъв. То има за цел да ги запознае с основните техники и концепции за каране на планински велосипед. С други думи, това е курс за съвсем начинаещи в планинското колоездене, но все пак за хора, можещи да карат велосипед и притежаващи маунтин байк.

Обучението е сравнително кратко (около 3-4 часа), и включва най-вече различни видове упражнения в градска (паркова) среда, включваща и асфалт, и пресечен терен. Целта на упражненията е да ви запознаят с правилната позиция върху велосипеда и основните техники на каране при спиране, завиване, баланс и други полезни неща.

Курсът е подходящ както за възрастни, така и за деца над 7 години, стига последните да не се притесняват от присъствието на възрастни. При деца на възраст до 10 г. присъствието на родител по време на обучението е задължително.

ВАЖНО! Прогнозата за времето тази седмица е много динамична и променлива, така че при лоши метеорологични условия може да се наложи курсът да бъде отменен. Да се надяваме все пак, че времето ще е с нас…

Срещата е в 16:00 ч при „Белия бар“ и Езерото с лилиите в парк „Борисова градина“, София. Местоположение: https://maps.app.goo.gl/Lx2X2fWCY8bEjNq7A. Продължителността на курса е 4 часа – до 20:00 ч.

НИВО: начинаещи с минимален или никакъв опит в планинското колоездене

МИНИМАЛЕН БРОЙ УЧАСТНИЦИ: 3МАКСИМАЛЕН БРОЙ УЧАСТНИЦИ: 8

ТАКСА: 60 лв./човек

Таксата за участие се заплаща на място в деня на обучението.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ЗАПИСВАНЕ

Формуляр за записване: https://forms.gle/VRsFuTaVH2LvdmVM8

Желаещите да участват в мероприятието трябва да се запишат най-късно до 19:00 ч на 24 април 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 24 април 2025 г. след 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 7 години или повече.*

*За участници от 7 до 10 години е задължително присъствието на родител по време на обучението. Участници на възраст от 11 до 17 години могат да участват без присъствие на родител, но е задължително подписването на място на „Декларация за информирано съгласие и освобождаване от отговорност“ от страна на родител/настойник.

– Да носят каска по време на упражненията – задължително!

– Препоръчително е да носят и допълнителна защитна екипировка – ръкавици, очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за информирано съгласие и освобождаване от отговорност.

– Препоръчително е всеки участник да има застраховка „Злополука“.

*Тази застраховка може да ви спести разходи в случай на травма, оказване на първа помощ и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/528956243617697/

За въпроси и информация може да ползвате е-mail info.mtbbg@gmail.com или тел. 0887321695.

Biking Tours | E-MTB & Enduro край Ставрос
2025-04-25 00:00 - 2025-04-27 23:59
В края на април ще направим първото си шенгенско-морско каране, подходящо само за електрически велосипеди, близо до бреговете на Егейско море. Разбира се, ще караме в планината и ще се наслаждаваме на морето.

Ще имаме една и съща база за нощувки и всеки ден ще правим интересни кръгови маршрути в близост до едни от най-хубавите плажове в района. Дневните карания ще бъдат между 30 и 50 километра, а денивелацията няма да надвишава 1500 м на ден, за да има време за море и бира!

Подробности вижте тук: https://www.facebook.com/events/483686931129202/

Перпендикулярче „Из тракийските светилища“
2025-04-25 00:00 - 2025-04-27 23:59
Първото за 2025 г. Перпендикулярче на велоклуб „Крива спица“ ще бъде в Източните Родопи. Срещата ще е до село Котлари, където ще бъде организиран и бивакът, а каранията ще са в посока Студен кладенец, Маджарово и други населени места в района, като основен акцент ще бъде посещението и разглеждането на няколко тракийски светилища.

Подробности вижте тук: https://www.facebook.com/events/619769693935006/

Biking Tours | Непознатата Сакар
2025-04-18 00:00 - 2025-04-20 23:59
В края на април, през Великденските празници, Biking Tours ще карат в непознатата и позабравена планина Сакар. Подготвили са интересен и предизвикателен маршрут с много впечатляващи забележителности! Ще направят всичко възможно да осигурят и великденско агне.

Подробности вижте тук: https://www.facebook.com/events/1122877702634160/

Приятелска сбирка „Ендуро, майна!“
2025-04-12 00:00 - 2025-04-13 23:59
Здравейте, Криви и Некриви приятели!Велоклуб “Крива спица”, започва ударно новата година и ви каним да покараме ендуро, майна!

Приятелско събиране, което от много време искахме да осъществим. Събитието няма състезателен характер, а само чистата наслада от каране с приятели.

Датите на провеждане: 12-13.04.2025 г.Място: Над Пловдив. Ще караме по няколко пътеки на ден около Храбрино, Гълъбово, Куклен, Асеновград. Общо взето почти всичко яко в района.

Трансферирането до началото на пътеките ще бъде организирано с извозване. Очакват ви вълнуващи трасета и незабравими преживявания сред природата!

По крива традиция сме ви приготвили и нещо специално, а именно „Майнаваландж“, за който обещаваме, че ще се докоснете до оригиналната алпийска концепция! За любителите на нощните приключения сме подготвили и нощно каране.

След доза адреналин през деня, привечер ще се настаним в уютния хотел “Копривките”. Там ще се насладим на вкусна вечеря и студена бира на корем. Гответе се за “Ендуро, Майна”!

Записването ще отворим на 28 февруари до запълване на местата! Всеки регистриран ще получи порция имейли с подробности.

Повече информация вижте тук: https://www.facebook.com/events/1687190381894949/.

AdventureVan | Диви Източни Родопи 2025
2025-04-12 00:00 - 2025-04-13 23:59
Източните Родопи несъмнено са едно от скритите богатства на България. Едновременно диви, ненагледни и силно неизвестни.Тук няма да намерите нито един маркиран туристически маршрут, което прави околностите още по-привлекателни за приключенците. Диви, пусти и безлюдни, но и безкрайно красиви са планинските гънки в тази част на Родопа. По тези места рядко стъпва човешки крак, старите каменни къщи са изоставени от години и днес трудно се различават останките им измежду избуялата растителност, а светилищата и скалните образувания в района са безброй. Накацалите по хълмовете къщи в Долна и Горна Мурга пораждат безброй въпроси и будят недоумение как са оцелявали хора там. Те живеят там далеч от цивилизацията, но близко до корените си.

Повече подробности вижте тук: https://www.facebook.com/events/948381620639162/

Biking Tours Open Season
2025-04-11 00:00 - 2025-04-13 23:59
Тази година Biking Tours ще открият сезона с едно страхотно, красиво и емоционално каране в Югозападна България, в подножието на Пирин. Нено Делирадев и компания са подготвили специален маршрут с впечатляващи гледки и хубави пътеки, с начална и крайна точка в Сандански.

Подробности вижте тук: https://www.facebook.com/events/1305195800721384/
